### Beslutning

Godkendt.

Afbud: Trine Jørgensen, Alex Bertelsen

### Sagsfremstilling

## Resume og sagens baggrund

Udkast til Regional Udviklingsstrategi er sendt i høring frem til 31. december 2023.

Forslaget ligger generelt fint i tråd med Kalundborg Kommunes Udviklingsstrategi, med sit fokus på at styrke den grøn omstilling, uddannelse, infrastruktur, kulturtilbud og landdistriktsudvikling.

Der skal tages stilling til fremsendelse af et høringssvar til Regionens udviklingsstrategi.

## Indstillinger

Direktøren indstiller, at der sendes høringssvar samt ønske om yderligere dialog og samarbejde om strategiens realisering af mål og indsatser.

## Behandling

Økonomiudvalget, kommunalbestyrelsen

## Sagsfremstilling

Regionsrådet har sendt den regionale udviklingsstrategi – med titlen Region Sjællands Udviklingsstrategi 2024-2033 i høring.

Den regionale udviklingsstrategi er rammen for udviklingen af Region Sjællands opgaver inden for regional udvikling. Herunder udvikling af infrastruktur, kvalificeret arbejdskraft og uddannelse, yderområderne, grøn omstilling og klimatilpasning samt de grænseoverskridende samarbejder.

Regionsrådet har lagt op til, at grundlaget for strategien er de temaer og satsninger der allerede er sat i gang via de forrige udviklingsstrategier.

Den nye udviklingsstrategi er bygget op omkring fem temaer:

* Den attraktive region
* Den kompetente region
* Den sammenhængende region
* Den grønne region
* Den internationale Femern Bælt region

Hvert tema indeholder indsatsområder og strategiske mål.

I årene fremover vil Region Sjælland arbejde tæt sammen med kommunerne, Erhvervshuset og andre relevante aktører. Formålet er at sikre, at der er sammenhæng i indsatserne og i udførelsen.

Den regionale udviklingsstrategi hænger godt sammen med [adresse] udviklingsstrategi frem mod 2035 – ” Fremgang får flere med i fællesskabet”.

Kommunens høringssvar til Regional Udviklingsstrategi er vedhæftet som bilag.

## Økonomiske konsekvenser

Ingen

### Sagens forløb

13-12-2023 Økonomiudvalget
Anbefales.